  Майя Бывальцева Удмуртиысь калык гожъясь Вячеслав Ар-Серги кивалтэтлэн литературая премиезлэн лауреатэз луиз. Со премия басьтӥз веросъёсын «Нить» и «Кам вылын» бичетъёсыз понна, ивортэ элькун тӧролэн но кивалтэтлэн пресс-службазы Со сяна, Удмуртиысь кивалтэтлэсь литературая премиоссэ басьтӥз эшшо 3 адями. Кылбуръёсын «Нить непростая живая судьбы» бичетэз понна пусъемын Владимир Мирошниченко, кема дыр ӵоже со Ижкарысь автозаводын инженер-конструктор луыса ужаз. «Устоез кылбур» номинациын кыкетӥез вормись — Удмуртиысь дано журналист, ВГТРК-ысь радиокорреспондент Владимир Михайлов, со «Ватка палась Ваняос» бичетэз понна премия басьтӥз. Пиналъёс но быдэ вуымтэос понна устозэ ужез кылдытӥз нылпиослы «Кизили» журналлэн редакторез Ульфат Бадретдинов, сое пусйизы «Вероника плюс» повестез понна. Котькуд премилэн быдӟалаез — 50 сюрс манет. Таяз арын вожвылъяськонэ пыриськизы 13 ужъёс. Нош «Устоез драмая произведение» номинациын одӥг куриськон но ӧй вал. Тегъёс: Лулчеберет Ижкар Литература Удмуртия кивалтэт гожъясьёс  